ظهور لورديانا في أول حلقات مسلسل الكبير وردود فعل عكس بعض
#000002
وفاة أبلة فضيلة أشهر مقدمة برامج أطفال في عمر ٩٤ سنة
#000004
حوار مع دكتور أعصاب: ازاي تتعامل مع حد بيمر بنوبة صرع؟
#000041
ازاي التفرقة في المعاملة بين الأخوات بتسبب مشاكل تفضل طول العمر؟
#000043
الصفحة الرئيسيةخواطرجرائم الشرف: قناع بيستخدمه الجناة للإفلات من عقوبة قتل النساء
#000046
جرائم الشرف: قناع بيستخدمه الجناة للإفلات من عقوبة قتل النساء
#000047
اختلفت على مدار الزمن دوافع جرائم العنف القائمة على النوع الاجتماعي وأسبابها، لكن في المجتمعات العربية، بيكون الدافع الأكبر لأي عنف ضد الستات هو تقويم السلوك العام أو حماية شرف العائلة من أي فعل نسائي مشين، وبالذات داخل المجتمعات الأصغر منها والمتمكسة بالعادات والتقاليد بشكل أكبر، زيّ المجتمعات البدوية، والمجتمعات الصعيدية في مصر، وده حسب تصريح للدكتور عادل عامر، أستاذ القانون العام ورئيس مركز المصريين للدراسات السياسية والاقتصادية والقانونية>
#000050
مرتكبي النوع ده من الجرايم مش بس بينالوا قدر كبير من التعاطف الاجتماعي، لا ده في ناس كتير بتشجعهم “يغسلوا عارهم” ويقولوا عنهم رجالة، وإن ده هو المفهوم والمعنى الحقيقي للرجولة.
#000051
وعلشان الوضع الخاص ده لجرايم الشرف في مجتمعاتنا بيتم استغلالها كستار لإخفاء دوافع تانية للجرايم بتتم ضد الستات، وهو الستار اللي بيسمح للجاني يهرب من العقوبة، بل ويخلي المجتمع كمان يسقفله على جريمته ويقول له “برافو عليك غسلت عارك!”.
#000052
اتفق مع شخص على محاولة اغتصابها علشان يطلقها من غير ما يديلها حقوقها
#000055
التفاصيل دي اتنشرت من اعترافات المتهمين قدام النيابة.. شخص فكر في كل ده علشان يشيل من عليه مسؤولية الطلاق.
#000057
بسبب الميراث.. شاب يخطف أخته ويحاول تصويرها في وضع مخل مع صديقه
#000058
“اختطف شاب في الدقهلية شقيقته الأستاذة الجامعية وحاول تصويرها في وضع مخل مع صديقه لإجبارها على التوقيع على تنازل عن ميراثها، رغم أنها عكفت على تربيته بعد وفاة والديه وهو طفل صغير”.. ده اللي اتقال في أخبار عن الواقعة اللي تخلّى فيها شاب عن كل معاني الأخوة والإنسانية، علشان الميراث، واستخدم غطاء جرائم الشرف كأسلم حل للغدر بأخته بأقل عقوبة ممكن يواجهها.
#000059
ازاي التفرقة في المعاملة بين الأخوات بتسبب مشاكل تفضل طول...
#000061
أخين قتلوا أخواتهم البنات للاستيلاء على الميراث وادعوا إنها جريمة شرف
#000062
جريمة قتل الأختين فاطمة ورشا، بعد ما احتجزوهم أخواتهم الولاد وعذبوهم في منزل الأسرة لإكراههم على التنازل عن نصيبهم من ميراثهم، بعدها زعموا إنهم قتلوهم بالخنق “حرصًا على شرف العائلة”.
#000063
عذبها وقتلها لرفضها التنازل عن شقتها.. وادعى إن الجريمة انتقامًا لشرفه
#000064
روان احتجزها زوجها صاحب السوابق الجنائية داخل شقته في حي شبرا الخيمة فترة طويلة، عذبها بطرق مختلفة، وطعن في شرفها، كل ده بسبب رفضها التنازل عن شقتها اللي حصلت عليها كميراث من والدها، وحلق لها شعرها وطفى السجائر في جسمها وسخن سكينة وعذبها بها، كل ده قبل ما يقتلها بعدة طعنات، ويبرر جريمته بالانتقام لشرفه، أملًا في حكم مخفف يخرج بعده لاستلام ميراثه منها.
#000065
وبيؤكد الدكتور فتحي قناوي إن السوشيال ميديا هي اللي زودت وعينا وخلتنا بقينا نشوف النوع ده من الجرايم الأسرية، وضاف إنها (السوشيال ميديا) السبب في انتشار نوع من استسهال الجريمة ونشر العنف وزيادة عدد الجرايم، وشدد على أهمية الدراما والقوة الناعمة في الحد من العنف والجرائم بدل من زيادة انتشارها.
#000071
جرايم القتل ضد الستات للاستيلاء على ميراثهم كتير جدًا في مجتمعنا، وعلى حسب تقرير مرصد جرائم العنف القائم على النوع الاجتماعي الصادر عن مؤسسة إدراك للتنمية والمساواة، اتقتلت سبع بنات في بداية 2022 على إيد واحد أو أكتر من أفراد أسرتهم، وكان السبب هو مطالبة الضحايا بميراثهم، أو إن الجاني كان عايز يستولي على الميراث ده.
#000073
وتم رصد 10 حالات ضرب لبنات وستات على إيد حد من أسرتهم علشان يجبروهم يتنازلوا عن ميراثهم، واتقتلت 10 بنات بالذبح والطعن والخنق بادعاء الشك في السلوك لتحويل الجريمة لجريمة شرف، ولكن كان في الغالب الدافع الحقيقي هو الاستيلاء على الميراث، ويظل قناع الشرف هو ضمانة المجرم لنيل أقل عقوبة قانونية ممكنة أو حتى البراءة.
#000074
اعجابات متابعون متابعين مشترك
#000080